Comino

Dit artikel is gesjreve (of begós) in 't Norbiks. Laes hie wie v'r mit de versjillende saorte Limburgs ómgaon. Comino (Maltees: Kemmuna) is 't klèngste van de driej bewònde eilande (3,5 km²) die deel oetmake van d'r eilandegroep Malta. Het is nog väöl klènger wie Gozo. Dör 't jaor heen wert 't bewònd dör 5 luuj, in d'r zaomer dör get mieë öm de hotels te runne. Comino is te bereike per boot vanoet Cirkewwa. De sjönste plaatsj is de Blue Lagoon, e sjtökske Middellandse Zieë dat superblauw en helder is. Zjwèmme, sjnorkele en duike zeunt populair bezighede. Vanaaf de Lagoon is 't d'r naeve gelaege eilandje Cominotto al zjwèmmend te berieke. D'r naam Comino keumt van d'r komijnzaod dae dao vreuger vandan kieëm. 't Wert nog ömer väöl gebroekd in de Maltezer käöëke, mae noe greujt dae zaod neet mie óp Comino. Extern leenke ((en)) Photos of Comino, Gozo ((en)) Comino: Treasure Island